Supposed Former Infatuation Junkie

„Supposed Former Infatuation Junkie“ – antrasis Kanados atlikėjos Alanis Morissette studijinis albumas, išleistas tarptautinėje rinkoje ir ketvirtasis karjeroje.

Istorija 

Po itin sėkmingo „Jagged Little Pill“ pasirodymo, kurio dėka Alanis Morissette tapo įžymi ir populiari, naujojo albumo pasirodymo buvo ypač laukiama. Tačiau rezultatas nustebino daugelį gerbėjų.

Albumas buvo neįprastas savo dainų tekstais, o tokios dainos kaip „Front Row“, „The Couch“ ir „I Was Hoping“ – pačia dainos formule. „Thank U“ ir „Baba“ buvo parašytos po atlikėjos kelionės į Indiją. „Baba“ tapo jos naujojo koncertinio turo pirmąja daina, ja Alanis pradėjo ir savo pasirodymą MTV „Unplugged“, tačiau į nepateko į vėliau išleistą „Alanis Unplugged“ albumą.

Išleidimas 

Pirmuoju albumo singlu tapo „Thank U“, pasirodžiusiu JAV radio stočių eteryje 1998 metų spalį. Daina nustebino kritikus bei klausytojus savo ramybe, nes iš Alanis vėl buvo tikimasi piktų tekstų.

Albumas pasirodė lapkričio mėnesį ir debiutavo Billboard 200 sąrašo pirmojoje vietoje su rekordiniu moters atlikėjos parduotų albumų per savaitę skaičiumi – 469 054. Šis rekordas išsilaikė dvejus metus, kol jį pagerino Britney Spears su „Oops!... I Did It Again“, kurio 2000 metais per savaitę buvo parduota 1,3 milijono.

Albumas 1-oje vietoje išsilaikė tik savaitę ir smuktelėjo į 8-ą. Keletą savaičių pardavimai vis mažėjo, o po to staiga smuko žemyn. Po 28 savaičių jis iškrito iš Billboard 200 sąrašo. Iki 2008 metų rugsėjo albumo JAV parduota 2,8 milijono kopijų – 5 kartus mažiau negu ankstesniojo albumo „Jagged Little Pill“.

Nei vienas iš albumo singlų nesulaukė didesnio susidomėjimo. „Unset“ nepasiekė JAV Billboard Hot 100 pirmojo 40-uko, o „So Pure“ išvis nepateko į jį, Jungtinėje Karalystėje pasiekęs Top 40.

Apdovanojimai 

„Thank U“ buvo nominuota Grammy už Geriausią moters pop vokalą, o „So Pure“ – už Geriausią moters roko vokalą. Albumas taip pat laimėjo „Juno“ Metų albumo kategorijoje.

Dainos

Dainų sąrašas 

 „Front Row“ (Morissette, Glen Ballard) – 4:14
 „Baba“ (Morissette, Ballard) – 4:30
 „Thank U“ (Morissette, Ballard) – 4:19
 „Are You Still Mad“ (Morissette) – 4:04
 „Sympathetic Character“ (Morissette) – 5:13
 „That I Would Be Good“ (Morissette, Ballard) – 4:18
 „The Couch“ (Morissette, Ballard) – 5:24
 „Can’t Not“ (Morissette, Ballard) – 4:36
 „UR“ (Morissette, Ballard) – 3:33
 „I Was Hoping“ (Morissette, Ballard) – 3:51
 „One“ (Morissette, Ballard) – 4:41
 „Would Not Come“ (Morissette, Ballard) – 4:06
 „Unsent“ (Morissette, Ballard) – 4:10
 „So Pure“ (Morissette, Ballard) – 2:51
 „Joining You“ (Morissette, Ballard) – 4:24
 „Heart of the House“ (Morissette) – 3:47
 „Your Congratulations“ (Morissette) – 3:55
 „Uninvited“ (demo) (Morissette) – 3:04 (Australijos leidimo papildoma)

 Dainų tekstai – Alanis Morissette
 Muzika – Alanis Morissette ir Glennas Ballardas (išskyrus 4,5,16,17,18 – tik Alanis Morissette).

Daina „Uninvited“ yra iš kino filmo Angelų miestas. Albume esančioje demo versijoje, įdėtoje tik į Australijos rinkai skirtą leidimą, skamba tik Alanis balsas, pritariant pianinui.

Singlai

Neišleistos dainos ir singlų B pusės 

Ankstesniojo koncertinio turo metu buvo atliekama daug dainų, kurios nepateko į naująjį ar vėlesnius albumus, išskyrus „Can’t Not“.

„No Pressure Over Cappuccino“ pateko tik į „Alanis Unplugged“ gyvo garso albumą, pasirodžiusį 1999 metais.

Kitos dainos buvo „Gorgeous“, „London“, „Pray for Peace“ (arba „She Gave Me A Wink“) ir dvi dainos be pavadinimų, kurias gerbėjai pavadino „The Weekend Song“ (arba „I Don’t Know“) ir „A Year Like This One“. „London“ buvo įdėta kaip B pusės daina singluose „Joining You“ ir „Unset“.

„Pollyanna Flower“ pateko į singlą „Thank U“, o „These Are The Thoughts“ – į „Joining You“, o vėliau ir „Alanis Unplugged“. „Can’t Not“ pradžioje irgi buvo planuojama kaip B pusės daina, tačiau galiausiai pateko į albumą.

Dalyviai 

 Glen Ballard – sintezatorius, gitara, pianinas, programavimas, prodiusavimas
 David Campbell – styginiai
 Gary Novak – perkusija
 Alanis Morissette – fleita, armonika, pianinas, vokalas, prodiusavimas, fotografijos
 Joel Shearer – gitara
 Jolie Levine – prodiusavimo koordinavimas
 Nick Lashley – gitara
 Chris Fogel – programavimas, miksas
 Kevin Reagan – dizainas
 Dash Mihok – fotografas
 Regina Thomas – fotografė
 Chris Chaney – bosinė gitara
 Stefan G. Bucher – dizainas
 Shad T. Scott – programavimas
 Heather Stanley – fotografas

Koncertinis turas 

Jis prasidėjo pasirodymais klubuose Šiaurės Amerikoje 1998 metų pabaigoje, vėliau persikėlė į Europą, Aziją ir Australiją. „The Junkie Tour“ buvo nutrauktas 1999 sausį, po to atnaujintas liepą, dar vėliau tęsėsi nuo spalio iki gruodžio. Viena iš turo „apšildančiųjų“ grupių buvo „Garbage“. Kiekvieno šou pradžioje skambėdavo DJ Shadow kompozicija „Building Steam with a Grain of Salt“.

Turo metu Alanis parašė dainą „Still“ kino filmui „Dogma“, kuri pirmą kartą gyvai nuskambėjo kanalo VH1 laidoje „Storytellers“.

Rugpjūčio – rugsėjo mėnesiais, per savo pasirodymų pertrauką, Morissette kartu su Tori Amos surengė bendrą koncertinį turą „5 1/2 Week Tour“.

Pasiekimai 

1998 albumai